ዝብሉን ካልኦት ነጥቢታትን ብዕምቆት ከም ዝተዳህሰሱ መንእሰይ ኣብርሃም ይዛረብ። ''እዚ ተጸሚቑ ዝረኽብናዮ ሓሳብ፡ ናይ ክልቲኦም ሽግራት፡ ሕዚ'ውን ኣብቲ ህዝቢ ጽዕንቶ ይፈጥር ኣሎ እዩ። ክልቲኦም ተረዳዲኦም ክሰርሑ ብዘይ ምኽኣሎም ምብራቕ ኣፍሪካ 'ውን ክረጋጋእ ኣይከኣለን። ምኽንያቱ ተተፋነንቲ እምበር ናብ ልምዓትን ሰላምን ብሓንሳብ ዝሰርሑ ኣይኮኑን። ነዚ ውጽኢት ኢና ረኺብና" ኢሉ ኣብርሃም። ነዚ ምስ ወድኡ ድማ፡ እቲ ሰላም ዘተኣማምን ክኸውን፡ ናብ ዕርቂ ክመጹ ኣለዎም ናብ ዝብል መደምደምታ ከም ዝበጽሑ ሓቢሩ። ዕላማ እቲ ሐዚ ዘሎ ምንቅስቓስ ሰለብሪቲ ኤቨንትስ፡ ህወሓትን ህዝባዊ ግንባርን ጸገሞም ዝፈትሑሉ መድረኽ ምፍጣር እዩ። እዚ ምግባር እንተተኻኢሉ ከይዲ እቲ ዕርቀ ሰላም ኣብ ዘተኣማምን ደረጃ ክበጽሕ ከምዝኽእል እዩ እቲ ትካል ዝኣምን። ''ህዝቢታት ኤርትራን ትግራይን ልቦም መሊኦም ክሓርሱ፣ ክሽምቱ፣ ክንግዱ፣ ክዋሰቡን ይገብር'' ዝብል መንእሰይ ኣብርሃም፡ እቲ ሐዚ ዘሎ ኩነታት ግን ብዙሓት ስክፍታታት ዝሓዘለ ምዃኑ ይዛረብ። ህወሓትን ህዝባዊ ግንባርን ክተዓረቑ ይኽእሉ ዶ?
